**PLOAIA**

*Stefan Doroftei-Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zgomote nedesluşite

Îmi brăzdează

Amorţirea din gânduri,

Ce se lăfăie

În uitare.

Ploaia,

Ca o povară a nopţii,

Se eliberează din braţele cerului,

Tropăind pe acoperişul gândurilor

Aflate în resemnare.

Insuportabil

Chiar şi în sinele din ochii mei,

Am pătruns în stropi,

Căzând odată cu ei

Pe povârnişurile

Sufletului.

M-am făcut pârâu,

Dar era prea puţin

Pentru câtă dorinţă se găsea

În calea

Rătăcirilor mele.

M-am transformat curând

În râu,

Apoi în fuviu,

Reuşind să rup

Zăgazurile timidităţii,

Şi să mă revărs

În oceanul iubirii tale,

Îngemănându-mă

În aşteptarea ta

Neaşteptată!

Şi plouă...

Şi curg...

Şi curg...

19.02.2018